Foto: Hina, Screenshot: Facebook



USTAVNI sud je danas u 11 sati na konferenciji za medije objavio donesenu odluku o ocjeni suglasnosti s Ustavom Zakona o zdravstvenim mjerama za ostvarivanje prava na slobodno odlučivanje o rađanju djece, odnosno o zakonu o pobačaju.



Sud je odlučio kako je zakon u skladu s Ustavom.



To je izazvalo reakciju inicijative Pro Life i udruge U ime obitelji koji su najavili djelovanje u sljedećim danima i mjesecima. O odluci Ustavnog suda putem Facebooka se oglasio i don Damir Stojić koji je istu nazvao sramotnom.



"Danas je Ustavni sud donio sramotnu odluku: suci tvrde da navodno postoji ustavno pravo ubiti nerođeno dijete. Papa Franjo jasno nam govori što nam je činiti. Borba počinje danas. Nema predaje", napisao je don Damir Stojić i izazvao brojne reakcije.



"A još davno je donesena odluka da je Republika Hrvatska sekularna država, što znači: popovi, bavite se svojim poslom, ne miješajte se u ono što vas se ne tiče, kada već toliko brinete o životu i djeci, pobrinite se za onu u domu", napisala mu je jedna djevojka.



"Zašto se raduješ ubojstvu nerođene djece?", odgovorio joj je don Damir Stojić.



"Pope, prestani viriti u tuđe krevete u nađi sebi život", napisala mu je druga djevojka.



"Ne zanima me što radiš u krevetu. Zabrinjava me što se ubijaju nerođena djeca", odgovorio joj je Stojić.

